Mary Poppins tuleb tagasi
"Mary Poppins tuleb tagasi" on briti kirjaniku Pamela Lyndon Traversi raamatusarja "Mary Poppins" teine raamat. Inglismaal ilmus teose esmatrükk kirjastuse Lovat Dickson & Thompson Limited väljaandel 1935. aastal. Eesti keeles ilmusid raamatu lood esimest korda 1971. aasta koondväljaandes "Mary Poppins". Selles väljaandes pärines teosest "Mary Poppins tuleb tagasi" viis lugu: "Tuulelohe", "Miss Andrew' lõoke", "Halb kolmapäev", "Õhupalle on mitmesuguseid" ja "Karussell". Tervikuna ilmus raamat eesti keeles 2001. aastal kirjastuselt Sinisukk.